|  |  |  |
| --- | --- | --- |
| ГРБОВИ ЗА МЕМОРАНДУМ | Szerb Köztársaság  Vajdaság Autonóm Tartomány  **Tartományi Oktatási, Jogalkotási,**  **Közigazgatási és Nemzeti Kisebbségi – Nemzeti Közösségi Titkárság**  Mihajlo Pupin sugárút 16., 21000 Újvidék  Telefon: +381 21 487 46 02  ounz@vojvodinа.gov.rs | |
|  | SZÁM: 000229399 2025 09427 001 001 000 001 | DÁTUM: 2025. április 17. |

A tartományi közigazgatásról szóló tartományi képviselőházi rendelet (VAT Hivatalos Lapja, 37/2014., 54/2014. szám – más rendelet, 37/2016., 29/2017., 24/2019., 66/2020. és 38/2021. szám) 16. szakaszának 5. bekezdése és 24. szakaszának 2. bekezdése, a Vajdaság autonóm tartományi alap- és középfokú oktatás és nevelés, valamint a diákjólét területét érintő programtevékenységek és projektek finanszírozására és társfinanszírozására irányuló költségvetési eszközök odaítéléséről szóló tartományi képviselőházi rendelet (VAT Hivatalos Lapja, 14/2015. és 10/2017. szám) 8. szakasza, a Vajdaság AT 2025. évi költségvetéséről szóló tartományi képviselőházi rendelet (VAT Hivatalos Lapja, 57/2024. szám) 11. szakasza 6. rovatrendje és 23. szakaszának 1. és 4. bekezdése, a Vajdaság autonóm tartományi középiskolás tanulók utazási költségtérítésének feltételeiről szóló szabályzat (VAT Hivatalos Lapja, 7/2023. és 5/2024. szám) 9. szakasza, továbbá a Vajdaság autonóm tartományi középiskolás tanulók 2025. évi utazási költségtérítésére vonatkozó lebonyolított pályázat (VAT Hivatalos Lapja, 6/2025. szám), továbbá a tartományi oktatási, jogalkotási, közigazgatási és nemzeti kisebbségi – nemzeti közösségi titkár 2024. június 10-én kelt, 001642201 2024 09427 002 001 000 001 04 007 számú határozata alapján,

**HATÁROZATOT**hoz

**A TARTOMÁNYI OKTATÁSI, JOGALKOTÁSI, KÖZIGAZGATÁSI ÉS NEMZETI KISEBBSÉGI – NEMZETI KÖZÖSSÉGI TITKÁRSÁGNAK A VAJDASÁG AUTONÓM TARTOMÁNYI KÖZÉPISKOLÁS TANULÓK 2025. ÉVI UTAZÁSI KÖLTSÉGTÉRÍTÉSÉRE IRÁNYULÓ KÖLTSÉGVETÉSI ESZKÖZEINEK FELOSZTÁSÁRÓL**

**I.**

Jelen határozat megállapítja **a Vajdaság autonóm tartományi középiskolás tanulók 2025. évi utazási költségtérítésére** irányuló eszközök felosztását, a Vajdaság autonóm tartományi középiskolás tanulók 2025. évi utazási költségtérítésére vonatkozó 000229399 2025 09427 001 001 000 001 számú, 2025. január 29-én kelt pályázat (a továbbiakban: Pályázat) alapján.

**II.**

A középiskolás tanulók 2025. évi utazási költségtérítésére tervezett eszközöket, melyeket a Pályázat szerint 151.000.000,00 dinár összegben hirdettek meg, a jelen határozattal a teljes összeg a pályázaton résztvevő 44 Vajdaság Autonóm Tartományi területén lévő község, illetve város között kerül felosztásra. Az eszközök mértéke községenként és városonként a Vajdaság autonóm tartományi középiskolás tanulók utazási költségtérítésének feltételeiről szóló szabályzatban megállapított mércék alapján került meghatározásra.

**III.**

A jelen határozat II. pontjában foglalt eszközök felosztását a Vajdaság Autonóm Tartomány területén lévő községek és városok között a jelen határozat mellé kinyomtatott melléklet szemlélteti és annak szerves részét képezi (A Vajdaság autonóm tartományi középiskolás tanulók 2025. évi utazási költségtérítésére irányuló eszközök felosztása – 2. számú Táblázat).

**IV.**

A jelen határozat II. pontjában foglalt eszközöket a Vajdaság AT 2025. évi költségvetéséről szóló tartományi képviselőházi rendelet (VAT Hivatalos Lapja, 57/2024. szám) határozza meg, a 06 - Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság rovatrendje keretében, a 2007 Program – A diákok és a hallgatók oktatásának támogatása, 1005 Programtevékenység – A középiskolák tanulóinak utazási költségtérítése, 960 funkcionális besorolás – Az oktatás segédszolgáltatásai, 463 közgazdasági besorolás – Átutalások a hatalom egyéb szintjeinek, 4631 – Folyó átutalások a hatalom egyéb szintjeinek, 463132 analitikus számla – Rendeltetésszerű átutalások városi szinteknek és 463142 – Rendeltetésszerű átutalások községi szinteknek, 01 00 finanszírozási forrás – A költségvetés általános bevételei és jövedelmei, és az eszközfelhasználóknak kerülnek átutalásra a Vajdaság AT költségvetésébe történő eszközök beáramlásával, azaz a költségvetés fizetőképességi lehetőségeivel összhangban.

**V.**

A jelen határozattal megállapított eszközök felosztásáról a Titkárság tájékoztatja a községeket és a városokat.

**VI.**

A Titkárság a községek és a városok irányába való kötelezettségeit **írásos szerződés alapján** vállalja.

**VII.**

A jelen határozat végleges és ellene jogorvoslat nem nyújtható be.

**VIII.**

A jelen határozat végrehajtásáért a Titkárság Anyagi és Pénzügyi Teendők Főosztálya a felelős.

A határozatot megküldeni:

1. a Titkárság Anyagi és Pénzügyi Teendők Főosztályának,
2. a Levéltárnak.

**A TARTOMÁNYI TITKÁR MEGBÍZÁSÁBÓL**

**Slađana Bursać**

**TARTOMÁNYI TITKÁRHELYETTES**